2014.12.5. Az Európai Unió Hivatalos Lapja L 349/29 A BIZOTTSÁG 1293/2014/EU FELHATALMAZÁSON ALAPULÓ RENDELETE (2014. július 17.) az EN 13658-1 harmonizált szabvány szerinti, belső vakolathoz használt fém vakolattartók és vakolóprofilok, az EN 13658-2 harmonizált szabvány szerinti, külső vakolathoz használt fém vako- lattartók és vakolóprofilok, valamint az EN 14353 harmonizált szabvány szerinti fém vakolópro- filok és kiegészítő profilok tűzzel szembeni viselkedés tekintetében, vizsgálat nélkül történő osztályozásának feltételeiről (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (!) és különösen annak 27. cikke (5) bekezdésére, mivel: (1) — A 2000/147/EK bizottsági határozattal (?) elfogadásra került egy, az építési termékek tűzzel szembeni viselkedéssel kapcsolatos teljesítményének osztályozását lehetővé tevő rendszer. Az EN 13658-1 harmonizált szabvány szerinti, belső vakolathoz használt fém vakolattartók és vakolóprofilok, az EN 13658-2 harmonizált szabvány szerinti, külső vakolathoz használt fém vakolattartók és vakolóprofilok, valamint az EN 14353 harmonizált szabvány szerinti fém vakolóprofilok és kiegészítő profilok, melyek mindegyike szerves anyagot tartalmazó szabad felülettel rendelkezik, az említett határozat hatálya alá eső építési termékek közé tartoznak. (2) — Az említett termékekről bebizonyosodott, hogy tűzzel szembeni viselkedés tekintetében — amennyiben gipsz- karton lemezekkel együtt falak sarokkialakításához használják őket — stabil és kiszámítható teljesítményt nyúj- tanak, mivel tűz esetén csak felületük jelentéktelen része van tűznek kitéve. (3) — Ezért úgy kell tekinteni, hogy az EN 13658-1 harmonizált szabvány szerinti, belső vakolathoz használt fém vako- lattartók és vakolóprofilok, az EN 13658-2 harmonizált szabvány szerinti, külső vakolathoz használt fém vakolat- tartók és vakolóprofilok, valamint az EN 14353 harmonizált szabvány szerinti fém vakolóprofilok és kiegészítő profilok, melyek mindegyike szerves anyagot tartalmazó szabad felülettel rendelkezik, tűzzel szembeni viselkedés tekintetében vizsgálatok nélkül is megfelelnek az E. teljesítményosztály feltételeinek, ELFOGADTA EZT A RENDELETET: 1. cikk Az EN 13658-1 harmonizált szabvány szerinti, belső vakolathoz használt fém vakolattartók és vakolóprofilok, EN 13658-2 harmonizált szabvány szerinti, külső vakolathoz használt fém vakolattartók és vakolóprofilok, valamint EN 14353 harmonizált szabvány szerinti fém vakolóprofilok és kiegészítő profilok, amelyek szerves anyagot tartalmazó szabad felülettel rendelkeznek, úgy tekintendők, hogy vizsgálat nélkül is megfelelnek a 2000/147/EK határozat mellékle- tének 1. táblázata szerinti E. osztály feltételeinek. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2014. július 17-én. a Bizottság részéről az elnök José Manuel BARROSO () HLL 88., 2011.4.4., 5. o. () A Bizottság 2000. február 8-i 2000/147/EK határozata az építési termékek tűzzel szembeni viselkedés alapján történő osztályzása tekin- tetében a 89/106/EGK tanácsi irányelvvégrehajtásáról (HL L 50., 2000.2.23., 14. o.).